Saja aasta jooksul on Tunguusi fenomeni kohta kogunenud tohutu kogus  kõikvõimalikke uurimistulemusi, mille kokkuvõtlik esitamine Horisondi veergudel on teostamatu ülesanne. Asjaolu, et meteoriite ei ole leitud ning pilt katastroofi tagajärgedest on aukartustäratav, on andnud põhjust püstitada kõikvõimalikke hüpoteese, mis sündmust seletaksid. Tänaseks on neid kogunenud juba seitsmekümne ringis - nii naljakaid ja räigelt spekulatiivseid kui ka tõsiseid, reaalsetel faktidel põhinevaid.